გარეჯი საგარეჯო (საფეხბურთო კლუბი)

FC Gareji — ქართული საფეხბურთო კლუბი ქალაქ საგარეჯოდან, დაარსდა 1960 წელს. 2025 წლიდან კლუბი ასპარეზობს ეროვნულ ლიგაში.

ისტორია
საბჭოთა პერიოდში, 1960 წელს დაარსებული „გარეჯი“ მრავალი წლის განმავლობაში მონაწილეობდა საქართველოს რესპუბლიკურ ჩემპიონატში. 1990 წლის შემდეგ გუნდმა რამდენიმე სეზონი მეორე და მესამე დივიზიონებში გაატარა.

კლუბის ბოლოდროინდელი წარმატება, 2018 წელს რეგიონულ ლიგაში დაიწყო. აღმოსავლეთის ჯგუფში გამარჯვების შემდეგ, გარეჯიმ იოლად დაამარცხა მესამე ლიგის მოწინააღმდეგე გუნდი ორ მატჩში გამართულ პლეი-ოფში. ახალშექმნილ ლიგა 4-ში დებიუტანტებმა მე-3 ადგილი დაიკავეს, რაც წარმატებად ჩაითვალა. 2020 წელს, მთავარი მწვრთნელის - თენგიზ კობიაშვილის - ხელმძღვანელობით, ახალაღზევებულმა გუნდმა ლიგა 3-ში ლიდერთა შორის დაიმკვიდრა ადგილი და 18 თამაშიდან 14 გამარჯვებით პირველი ადგილი დაიკავა. ამით გარეჯმა რეკორდული სისწრაფით განვლო გზა მეხუთე დივიზიონიდან მეორე ლიგამდე.

მეორე ლიგაში გადასვლის შემდეგ, 2021 წელს, გარეჯი გამარჯვებისთვის იბრძოდა მარტვილის მერანთან ერთად. საბოლოოდ, უპირატესობა მერანმა მოიპოვა, თუმცა გარეჯმა რამდენიმე შთამბეჭდავი გამარჯვება მოიპოვა, მათ შორის 8–0, რაც ლიგა 2-ის ისტორიაში ყველაზე დიდი ანგარიშით მოგება იყო,                                                                          ამ მატჩში გიორგი ხარებაშვილმა ექვსი გოლი გაიტანა.

2023 წლის სეზონში გუნდი ლიგის ფავორიტად ითვლებოდა, ივნისში კლუბი თერთმეტი ქულით იყო დაწინაურებული. თუმცა კოლხეთი 1913-მა შეძლო სხვაობის აღმოფხვრა და სეზონის ბოლო ტურში საგარეჯოში გამართული გადამწყვეტი მატჩი ფრე 1-1 კოლხეთისთვის ჩემპიონობის მომტანი აღმოჩნდა. გარეჯის შანსი კვლავ რჩებოდა პლეი-ოფის მეშვეობით, მაგრამ სამტრედიასთან 5-4 ჯამური ანგარიშით დამარცხდა. გუნდის თავდამსხმელი ლევან პაპავა 23 გოლით ლიგის საუკეთესო ბომბარდირი გახდა

2024 წლის სეზონში ლევან პაპავამ შედეგი კიდევ უფრო გააუმჯობესა და კვლავ საუკეთესო ბომბარდირი გახდა. იმ წელს კლუბმა ისტორია შექმნა — გადამწყვეტი ეტაპების წარმატებით დაძლევის შემდეგ გუნდი ეროვნული ლიგის საგზურს დაეუფლა, ჩემპიონის ტიტული ხობის კოლხეთთან გასვლაზე 3–2 გამარჯვებით, ერთი ტურით ადრე გაიფორმა.

2025 წლიდან FC GAREJI ქვეყნის ეროვნული ლიგის ჩემპიონატში ასპარეზობს.

სეზონები
+  წელი  ლიგა  პოზ  თ  მ  ფ  წ  ბ  ქ  შ  თასი 2014/15  6/15 28 14  4  10  63-52 46  2015/16  6/14 26 14  2  10  64-52 44   2016  3/8 14 8  0  6  43-34 24დაქვეითდა  2017 რეგ. ლიგა აღმ. ჯგუფი B4/11 24 13  3  8  52-39 42 1/16 ფინალი 2018 რეგ. ლიგა აღმ. ჯგუფი D1/11 20 15  3  2  84-29 48 აღზევდა1/16 ფინალი 2019    3/10  27 17 6 4 66-34 57აღზევდა1/2 ფინალი 2020  1/10 18  14  1  3  33-17 43აღზევდა1/8 ფინალი 2021 4/1036 15 5 16 52-48 50  1/4 ფინალი 2022 5/10 28 10 6 12 38-36 36 1/16 ფინალი  2023 2/1036 23 7 6 88-38 761/8 ფინალი  2024  1/10 36 19 10 7 77-44 67 აღზევდა1/4 ფინალი

 შემადგენლობა 
2025 წლის 1 აპრილის მონაცემებითსაგარეჯოს „გარეჯის“ შემადგენლობა

მწვრთნელები
მწვრთნელიმოქ.დანმდედავით კოკიაშვილი მარტი 2019ოქტომბერი 2019დავით მაისურაძე ოქტომბერი 2019დეკემბერი 2019თენგიზ კობიაშვილი  იანვარი 2020დეკემბერი 2021კახი გოგიჩაიშვილი იანვარი 2022აპრილი 2022კახი გოგიჩაიშვილი „გარეჯის“ მწვრთნელი აღარ არისნესტორ მუმლაძე (მშ) აპრილი 2022მაისი 2022თემურ მახარაძე მაისი 2022გარეჯის ახალი მთავარი მწვრთნელი თემურ მახარაძე გახდაივნისი 2022დავით დიღმელაშვილი ივნისი 2022სექტემბერი 2022გიორგი ონიანი სექტემბერი 2022ივნისი 2023დენის ხომუტოვი ივლისი 2023„გარეჯი“ უკრაინელ დენის ხომუტოვს ჩააბარესდეკემბერი 2023დენის ხომუტოვი „გარეჯის“ მწვრთნელი აღარ იქნებანესტორ მუმლაძეიანვარი 2024მაისი 2024თენგიზ კობიაშვილიმაისი 2024

 სტადიონი 
საფეხბურთო კლუბი საშინაო თამაშებს თამაშობს საგარეჯოს ცენტრალურ სტადიონზე, რომელიც 2000 მაყურებელზეა გათვლილი. სტადიონს რეკონსტრუქცია 2018 წელს ჩაუტარდა.საგარეჯოში განახლებული სტადიონი ოფიციალურად გაიხსნა

იხილეთ აგრეთვე
 საქართველოს საფეხბურთო კლუბების სია

რესურსები ინტერნეტში
 საგარეჯოს „გარეჯი“ — ეროვნული ლიგის ოფიციალურ საიტზე
 FC Gareji — „გარეჯის“ Facebook გვერდი
 FC. GAREJI 1960 — „გარეჯის“ YouTube არხი
 საგარეჯოს „გარეჯი“ — Lelo.ge

სქოლიო

კატეგორია:საქართველოს საფეხბურთო კლუბები